യോ യാ ഹണി സിങ്ങിനെതിരെ ഗാര്ഹികപീഡന പരാതി ന്യൂ ഡല്ഹി: ബോളിവുഡ് റാപ്പര് യോ യാ ഹണി സിങ്ങിനെതിരെ ഗാര്ഹികപീഡന പരാതി നല്കി. ഭാര്യ ശാലിനി തല്വാര് ആണ് ഡല്ഹിയിലെ തീസ് ഹസാരി കോടതിയില് പരാതി നല്കിയത്. 20 കോടി രൂപ നഷ്ടപരിഹാരവും ശാലിനി തല്വാര് ആവശ്യപ്പെട്ടു. വാര്ത്ത ഏജന്സിയായ എഎന്ഐയാണ് വാര്ത്ത റിപ്പോര്ട്ട് ചെയ്തത്. ഹണി സിങ് മദ്യത്തിനും മയക്കുമരുന്നിനും അടിമയാണെന്നും നിരവധി സ്ത്രീകളുമായി ശാരീരിക ബന്ധം പുലര്ത്തുന്നുണ്ടെന്നും ഉള്പ്പെടെയുള്ള ഗുരുതര ആരോപണങ്ങളാണ് ഭാര്യ കോടതിയില് ഉന്നയിച്ചിരിക്കുന്നത്. ഓഗസ്റ്റ് 28നകം മറുപടി നല്കാന് ഹണി സിങ്ങിനോട് കോടതി ആവശ്യപ്പെട്ടു. പഞ്ചാബി നടിയോട് ഭര്ത്താവിന് ബന്ധമുണ്ടായിരുന്നെന്നും ശാലിനി പരാതിയില് പറയുന്നു.